[{"text_idx": "#000006", "text": "Beth yw barn cyllidwyr ac elusennau yngly\u0302n a\u0302 sicrhau ansawdd?"}, {"text_idx": "#000015", "text": "Ein pleser ni oedd comisiynu 20 Degrees a gweithio gyda Dr Alun Hughes. Fe aethom ati i greu cwestiynau arolwg yn seiliedig ar drafodaethau cam cyntaf y prosiect rhwng CGGC a phartneriaid allanol. Cafodd yr arolygon eu hanfon allan yn ddwyieithog i elusennau, Cynghorau Gwirfoddol Sirol, awdurdodau lleol a chyllidwyr. Fe dderbyniom ymatebion gan 35 o elusennau, 10 o gyllidwyr ac 13 awdurdod lleol. Dilynodd y ti\u0302m ymchwilio hyn trwy gynnal cyfweliadau gyda deg elusen, pedwar cyllidwr a dau awdurdod lleol, gan edrych yn fanylach ar eu hymatebion i\u2019n harolwg."}, {"text_idx": "#000020", "text": "Bod cyllidwyr ac elusennau fel ei gilydd yn cytuno ar bwysigrwydd a\u2019r buddion a ddaw i lywodraethiant elusen o ddilyn siwrnai Elusen Ddiynadwy. Mae elusennau\u2019n elwa o weithio tuag at, yn ogystal a\u0302 chynnal, achrediad (pan fydd ganddynt yr amser a\u2019r arian angenrheidiol i dalu am y ffioedd).\nMae cyllidwyr ac elusennau fel ei gilydd yn cytuno y gallai cyllidwyr gynnig cefnogaeth bellach i\u2019r elusennau maent yn gweithio gyda hwy, trwy ddarparu\u2019r arian ar gyfer yr amser a\u2019r gost angenrheidiol i sicrhau bod y safonau ansawdd priodol yn eu lle. Mae cyllidwyr fel Sefydliad Lloyds Bank a CGGC wedi addo cefnogi cyllido ymgeiswyr tuag at gyflawni statws Elusen Ddibynadwy, sy\u2019n gwella llywodraethiant mudiad ac yn gwella\u2019i wydnwch. Mae cyllidwyr megis Cronfa Gymunedol y Loteri Genedlaethol, ynghyd ag aelodau eraill Fforwm Cyllidwyr Cymru, yn hapus i drafod a\u0302\u2019u hymgeiswyr am gyllid ar sail un-i-un o ran cefnogi costau ac amser tuag at gyflawni marc neu safon ansawdd priodol, ac maent hefyd yn hapus i drafod a\u0302 deiliaid grantiau cyfredol y posibilrwydd o ddefnyddio unrhyw arian sydd heb ei wario tuag at Sicrhau Ansawdd. Awgrymwn eich bod yn trafod hyn gyda\u2019ch swyddog cyllid."}]